Gjengen planlegger å kutte all strømmen på Las Vegas Strip, samtidig som gjengen på innsiden sniker seg inn, og stjeler alle pengene som de tømmer i hotellets søppelkasser. En søppelbil kjørt av Josh henter sekkene og passerer politiets blokade. Hele planen ser ut til å ha gått uten problemer. En elektriker, Tony Bergdorf som er medlem av gjengen, faller imidlertid død om på grunn av et hjerteinfarkt i nærheten av kasinoet. Dette gjør politiet og Sheriff Wimmer mistenksomme, og de lurer på om det finnes noen sammenheng mellom alle ranene og dette dødsfallet.